Document ID: 32003R1771

Rådets forordning (EF) nr. 1771/2003
af 7. oktober 2003
om ændring af forordning (EF) nr. 2803/2000 om åbning og forvaltning af autonome fællesskabstoldkontingenter for visse fiskerivarer
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1) Fællesskabets forsyning med visse fiskerivarer er i øjeblikket afhængig af indførsler fra tredjelande. Det er derfor i Fællesskabets interesse helt eller delvis at suspendere toldsatserne for de pågældende varer for ikke at skade mulighederne for at udvikle fiskeproduktionen i Fællesskabet, samtidig med at forarbejdningsindustrien sikres tilstrækkelige forsyninger. Med Rådets forordning (EF) nr. 2803/2000 af 14. december 2000 om åbning og forvaltning af autonome fællesskabstoldkontingenter for visse fiskerivarer(1) er toldkontingentet for visse fiskerivarer derfor blevet suspenderet for en vis periode.
(2) Kommissionen har foretaget en undersøgelse af markederne og forsyningsbehovene i forarbejdningsindustrien for 2003. Under hensyntagen til kravene i Fællesskabets interne og eksterne politikker bør der åbnes nye toldkontingenter for de pågældende varer, og visse eksisterende toldkontingenter bør forhøjes.
(3) Forordning (EF) nr. 2803/2000 bør ændres i overensstemmelse hermed -
UDSTEDT FØLGENDE FORORDNING:
Artikel 1
I bilaget til forordning (EF) nr. 2803/2000 foretages følgende ændringer:
1) De toldkontingenter, der er opført i bilaget til denne forordning, for de varer og kontingentperioder, der er angivet i det pågældende bilag, tilføjes.
2) For kontingentperioden fra 1. januar til 31. december 2003:
a) fastsættes kontingentmængden for toldkontingent 09.2785 til 20000 tons
b) fastsættes kontingentmængden for toldkontingent 09.2786 til 1500 tons
c) fastsættes kontingentmængden for toldkontingent 09.2794 til 7000 tons.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 7. oktober 2003.

Labels: 3
6